CELEX: 32010R1262
Language: hu
Date: 2010-12-22 00:00:00
Title: A Bizottság 1262/2010/EU rendelete ( 2010. december 22. ) a 462/2010/EU, a 463/2010/EU és a 464/2010/EU rendeletnek a kukorica Spanyolországba és Portugáliába, valamint a cirok Spanyolországba történő behozatalára vonatkozó behozatali vám csökkentésére irányuló, a 2010-es kontingensévhez kapcsolódó pályázati eljárások záró időpontja, továbbá e rendeletek hatályvesztésének időpontja tekintetében történő módosításáról

29.12.2010   
            
            
               HU
            
            
               Az Európai Unió Hivatalos Lapja
            
            
               L 343/76
            
         A BIZOTTSÁG 1262/2010/EU RENDELETE
   (2010. december 22.)
   a 462/2010/EU, a 463/2010/EU és a 464/2010/EU rendeletnek a kukorica Spanyolországba és Portugáliába, valamint a cirok Spanyolországba történő behozatalára vonatkozó behozatali vám csökkentésére irányuló, a 2010-es kontingensévhez kapcsolódó pályázati eljárások záró időpontja, továbbá e rendeletek hatályvesztésének időpontja tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1) és különösen annak 144. cikke (1) bekezdésére, összefüggésben 4. cikkével,
   mivel:
   
               (1)
            
            
               A 462/2010/EU (2), a 463/2010/EU (3) és a 464/2010/EU (4) bizottsági rendelet pályázati eljárást indított a kukorica Spanyolországba, a kukorica Portugáliába, illetőleg a cirok Spanyolországba történő behozatalára vonatkozó, az 1234/2007/EK rendelet 136. cikkében említett vám csökkentésére.
            
         
               (2)
            
            
               A pályázati eljárások megindításának időpontjától 2010. október 28-ig eltelt időszakban a csökkentett behozatali vám alá tartozó kontingens keretében elszámolható, a Spanyolországba történő kukorica- és cirokbehozatal és a Portugáliába történő kukoricabehozatal vámkontingenseinek alkalmazására vonatkozó részletes szabályok megállapításáról szóló, 2008. december 18-i 1296/2008/EK bizottsági rendelet (5) 2. cikkének (1) bekezdésében említett gabonahelyettesítő termékek mennyiségével csökkentett, Spanyolországba behozott kukoricamennyiség a kontingensnek csak 37 %-át teszi ki. A Portugáliába behozott és a csökkentett behozatali vám alá tartozó kontingens keretében elszámolható kukorica mennyisége a kontingens 72 %-át teszi ki. A Spanyolországba behozott és a csökkentett behozatali vám alá tartozó kontingens keretében elszámolható cirok mennyisége a kontingensnek csak 15 %-át teszi ki. Tekintetbe véve a spanyolországi és a portugáliai piaci helyzetet, a pályázati eljárások 2010. december 16-án történő lezárásáig valószínűleg nem hozható be az említett kontingensek keretében rendelkezésre álló mennyiséget kimerítő mennyiség.
            
         
               (3)
            
            
               Következésképpen a kukorica és a cirok Spanyolországba, illetőleg a kukorica Portugáliába történő behozatalára vonatkozó behozatali vám csökkentésére irányuló pályázati eljárásokat helyénvaló a 2010. évi kontingensek teljes felhasználásáig, de legkésőbb 2011. május végéig meghosszabbítani, összhangban az 1296/2008/EK rendelet 2. cikkének (2) bekezdésével. Ezért a 462/2010/EU, a 463/2010/EU és a 464/2010/EU rendelet hatályvesztésének időpontját módosítani kell.
            
         
               (4)
            
            
               A 462/2010/EU, a 463/2010/EU és a 464/2010/EU rendeletet ezért ennek megfelelően módosítani kell.
            
         
               (5)
            
            
               A mezőgazdasági piacok közös szervezésével foglalkozó irányítóbizottság nem nyilvánított véleményt az elnöke által kitűzött határidőn belül,
            
         ELFOGADTA EZT A RENDELETET:
   1. cikk
   A 462/2010/EU rendelet módosítása
   A 462/2010/EU rendelet a következőképpen módosul:
   
               a)
            
            
               a 2. cikk helyébe a következő szöveg lép:
               „2. cikk
               A pályázati eljárás a kontingens kimerítéséig, de legkésőbb 2011. május 31-ig tart. A pályázati eljárás időtartama alatt részleges pályázati felhívások kerülnek közzétételre, amelyek tekintetében az ajánlattételi határidőt a pályázati felhívás hirdetménye rögzíti.”;
            
         
               b)
            
            
               az 5. cikkben a harmadik bekezdés helyébe a következő szöveg lép:
               „A rendelet 2011. május 31-én hatályát veszti.”
            
         2. cikk
   A 463/2010/EU rendelet módosítása
   A 463/2010/EU rendelet a következőképpen módosul:
   
               a)
            
            
               a 2. cikk helyébe a következő szöveg lép:
               „2. cikk
               A pályázati eljárás a kontingens kimerítéséig, de legkésőbb 2011. május 31-ig tart. A pályázati eljárás időtartama alatt részleges pályázati felhívások kerülnek közzétételre, amelyek tekintetében az ajánlattételi határidőt a pályázati felhívás hirdetménye rögzíti.”;
            
         
               b)
            
            
               az 5. cikkben a harmadik bekezdés helyébe a következő szöveg lép:
               „A rendelet 2011. május 31-én hatályát veszti.”
            
         3. cikk
   A 464/2010/EU rendelet módosítása
   A 464/2010/EU rendelet a következőképpen módosul:
   
               a)
            
            
               a 2. cikk helyébe a következő szöveg lép:
               „2. cikk
               A pályázati eljárás a kontingens kimerítéséig, de legkésőbb 2011. május 31-ig tart. A pályázati eljárás időtartama alatt részleges pályázati felhívások kerülnek közzétételre, amelyek tekintetében az ajánlattételi határidőt a pályázati felhívás hirdetménye rögzíti.”;
            
         
               b)
            
            
               az 5. cikkben a harmadik bekezdés helyébe a következő szöveg lép:
               „A rendelet 2011. május 31-én hatályát veszti.”
            
         4. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. december 22-én.
      
         
            a Bizottság részéről, az elnök nevében,
         Dacian CIOLOŞ
         
            a Bizottság tagja
         
      
   
   
      (1)  HL L 299., 2007.11.16., 1. o.
   
      (2)  HL L 129., 2010.5.28., 58. o.
   
      (3)  HL L 129., 2010.5.28., 60. o.
   
      (4)  HL L 129., 2010.5.28., 62. o.
   
      (5)  HL L 340., 2008.12.19., 57. o.